《秋江晚泊和豫章李夫人韵》
明代·李因

石尤风急泊沙湾，日落寒江鸥鹭閒。秋水空明千里月，荒烟暝鹭万重山。

樵歌野唱犹行路，僧寺残钟独掩关。潦倒篷窗愁客梦，漫披诗史手重删。

作者简介：（1616—1685）明末清初浙江钱塘人，字今是，又字今生，号是庵，又号龛山逸史。葛徵奇妾。工律诗，善画，多用水墨，无闺阁气。徵奇死，以笔墨自给。有《竹笑轩集》。